*Projekts*

2018. gada Noteikumi Nr.

Rīgā (prot. Nr. . §)

**Grozījumi Ministru kabineta 2017. gada 22. augusta noteikumos Nr. 495 "Darbības programmas "Izaugsme un nodarbinātība" 4.3.1. specifiskā atbalsta mērķa "Veicināt energoefektivitāti un vietējo AER izmantošanu centralizētajā siltumapgādē" otrās projektu iesniegumu atlases kārtas īstenošanas noteikumi"**

Izdoti saskaņā ar

Eiropas Savienības struktūrfondu un

Kohēzijas fonda 2014.–2020. gada

plānošanas perioda vadības likuma

20. panta 13.punktu

Izdarīt Ministru kabineta 2017. gada 22. augusta noteikumos Nr. 495 "Darbības programmas "Izaugsme un nodarbinātība" 4.3.1. specifiskā atbalsta mērķa "Veicināt energoefektivitāti un vietējo AER izmantošanu centralizētajā siltumapgādē" otrās projektu iesniegumu atlases kārtas īstenošanas noteikumi" (Latvijas Vēstnesis, 2017, 174.nr.) šādus grozījumus:

1. Papildināt ar 1.1 punktu šādā redakcijā:

"1.1 Atlases kārtas ietvaros komercdarbības atbalsts tiek sniegts saskaņā ar šādu regulējumu:

1.1 1. ieguldījumu atbalsts energoefektivitātes pasākumiem saskaņā ar Eiropas Komisijas 2014. gada 17. jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (Eiropas Savienības Oficiālais Vēstnesis, 2014. gada 26. jūnijs, Nr. L 187) (turpmāk – Komisijas regula Nr. 651/2014) 38. pantu;

1.1 2. ieguldījumu atbalstu energoefektīvai centralizētajai siltumapgādei un dzesēšanai saskaņā ar Komisijas regulas Nr. 651/2014 46. pantu;

1.1 3. valsts atbalstu attiecībā uz kompensāciju par sabiedriskajiem pakalpojumiem tiem komersantiem, kuriem uzticēts sniegt pakalpojumus ar vispārēju tautsaimniecisku nozīmi."

1. Izteikt 9.3. apakšpunktu šādā redakcijā:

"9.3. siltumenerģijas pārvades un sadales sistēmas paplašināšanai un efektivitātes paaugstināšanai – 40 %, bet tā nedrīkst pārsniegt Komisijas regulas Nr. 651/2014, 46. panta 6. punktā noteikto ierobežojumu, ja atbalsts tiek sniegts saskaņā ar Komisijas regulas Nr. 651/2014 46. pantu.".

1. Papildināt ar 12.1 un 12.2 punktu šādā redakcijā:

"12.1 Specifiskā atbalsta un atlases kārtas ietvaros papildus šo noteikumu 12. punktā minētajiem projektu iesniedzējiem projekta iesniedzējs var būt centralizētās siltumapgādes pakalpojuma sniedzējs, kuram uzticēts sniegt pakalpojumus ar vispārēju tautsaimniecisku nozīmi.

12.2 Ja projekta iesniedzējs ir centralizētās siltumapgādes pakalpojuma sniedzējs atbilstoši šo noteikumu 12.1 punktam, tam ar pašvaldību ir noslēgts pakalpojumu līgums par centralizētās siltumapgādes pakalpojuma sniegšanu. Līgumā norāda:

12.2 1. pakalpojumu – centralizētās siltumapgādes pakalpojumu nodrošināšanu;

12.2 2. prasību centralizētās siltumapgādes pakalpojuma sniedzējam uzturēt un atjaunot nepieciešamo tehnisko aprīkojumu, lai nodrošinātu šo noteikumu 12.2 1. apakšpunktā minēto pakalpojumu izpildi atbilstoši pakalpojumam noteiktajām prasībām;

12.2 3. līguma, kas noslēgts ar pašvaldību, vai pašvaldības lēmumu, ka projekta iesniedzējam tiek uzticēts sniegt pakalpojumu ar vispārēju tautsaimniecisku nozīmi, darbības laiku, kas nav mazāks par pieciem gadiem un nepārsniedz 10 gadus;

12.2 4. centralizētās siltumapgādes pakalpojuma sniegšanas teritoriju;

12.2 5. centralizētās siltumapgādes pakalpojuma sniedzējam piešķirtās ekskluzīvās vai īpašās tiesības, ja tādas paredzētas;

12.2 6. iespējas saņemt atlīdzības jeb kompensācijas maksājumus – investīcijas centralizētās siltumapgādes pakalpojuma sniegšanas infrastruktūrā – un nosacījumus kompensācijas aprēķināšanai, kontrolei un pārskatīšanai, kā arī kompensācijas pārmaksas novēršanai un atmaksāšanai;

12.2 7. atsauci uz Eiropas Komisijas lēmumu (2011. gada 20. decembris) par Līguma par Eiropas Savienības darbību 106. panta 2. punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi (2012/21/ES).".

1. Izteikt 13. punkta ievaddaļu šādā redakcijā:

"13. Ja finansējumu sniedz saskaņā ar Komisijas regulas Nr.651/2014 38. vai 46.pantu, projekta iesniedzējs nevar pretendēt uz finansējumu, ja:".

1. Izteikt 29. punktu šādā redakcijā:

"29. Ja finansējumu sniedz saskaņā ar Komisijas regulas Nr. 651/2014 38. vai 46.pantu, atlases kārtas ietvaros projektā būvdarbus var sākt ar dienu, kad sadarbības iestādē ir saņemts projekta iesniegums. Būvdarbu sākums atbilst Komisijas regulas Nr. 651/2014 2. panta 23. punkta nosacījumiem.".

1. Izteikt 30. punktu šādā redakcijā:

"30. Ja finansējumu sniedz saskaņā ar Komisijas regulas Nr. 651/2014 38. vai 46. pantu, un ja darbu pie projekta, kurā tiek veikti ieguldījumi centralizētās siltumapgādes ražošanas avotā, projekta iesniedzējs uzsācis pirms projekta iesnieguma iesniegšanas sadarbības iestādē, visas ar projektu saistītās izmaksas, izņemot šo noteikumu 24.1., 24.2., 24.6.2. un 24.7. apakšpunktā minētās izmaksas, ir neattiecināmas.".

1. Izteikt 31. punktu šādā redakcijā:

"31. Ja finansējumu sniedz saskaņā ar Komisijas regulas Nr. 651/2014 38. vai 46. pantu, un ja darbu pie projekta, kurā tiek veikti ieguldījumi siltumenerģijas pārvades un sadales sistēmā, projekta iesniedzējs uzsācis pirms projekta iesnieguma iesniegšanas sadarbības iestādē, visas ar projektu saistītās izmaksas, izņemot šo noteikumu 24.1., 24.2. un 24.7. apakšpunktā minētās izmaksas, ir neattiecināmas.".

1. Papildināt ar 36.8. apakšpunktu šādā redakcijā:

36.8. tiek ieviesta atsevišķa grāmatvedības uzskaite par finansējuma izlietojumu projektā, nodalot tā ietvaros veiktās darbības no citas saimnieciskās darbības.".

1. Papildināt noteikumus ar 36.1 punktu šādā redakcijā:

"36.1 Projekta iesniedzējs, kurš ir centralizētās siltumapgādes pakalpojuma sniedzējs atbilstoši šo noteikumu 12.1 punktam, iesniedz sadarbības iestādē šādu dokumentus:

36.1 1. iesniegumu pārskatīt valsts atbalsta shēmu;

36.1 2. līgumu, kas noslēgts ar pašvaldību, vai pašvaldības lēmumu, ka projekta iesniedzējam tiek uzticēts sniegt pakalpojumu ar vispārēju tautsaimniecisku nozīmi, kas noslēgts uz laiku līdz 10 gadiem;

36.1 3. apliecinājumu, ka kompensācija par pakalpojuma sniegšanu nepārsniegs 15 000 000 *euro* vidēji gadā pilnvarojuma laikā.".

1. Papildināt ar 55.1 punktu šādā redakcijā:

"55.1 Šo noteikumu 41., 42., 46., 47., 48., 49., 50., 51., 52., 53., 54. un 55. punktā ietvertās prasības neattiecas uz projektiem, kuros projekta iesniedzējs ir centralizētās siltumapgādes pakalpojuma sniedzējs atbilstoši šo noteikumu 12.1 punktam.".

1. Papildināt ar 55.2 punktu šādā redakcijā:

"55.2 Ja projekta iesniedzējs ir centralizētās siltumapgādes pakalpojuma sniedzējs atbilstoši šo noteikumu 12.1 punktam, atbalstu, kas piešķirts šo noteikumu ietvaros:

55.2 1. nedrīkst kumulēt ar *de minimis* atbalstu citu atbalsta programmu vai individuālā atbalsta projektu ietvaros;

55.2 2. drīkst kumulēt ar citu valsts atbalstu, kas sniegts kā kompensācija sabiedriskā pakalpojuma sniedzējam citas atbalsta programmas vai individuālā atbalsta projekta ietvaros par vienām un tām pašām attiecināmajām izmaksām, ja pēc atbalstu apvienošanas atbalsta vienībai vai izmaksu pozīcijai attiecīgā maksimālā atbalsta intensitāte nepārsniedz 100 %.".

1. Izteikt 56. punktu šādā redakcijā:

"56. Sadarbības iestāde, atbildīgā iestāde un finansējuma saņēmējs nodrošina informācijas glabāšanu un pieejamību 10 gadus, skaitot no pēdējās atbalsta piešķiršanas dienas:

56.1. atbilstoši Komisijas regulas Nr. 651/2014 12. pantam, ja finansējumu sniedz saskaņā ar Komisijas regulas Nr.651/2014 38. vai 46.pantu;

56.2. atbilstoši Komisijas regulas Nr. 1407/2013 6. panta 4. punktam, ja finansējumu sniedz saskaņā ar Komisijas regulu Nr.1407/2013.".

1. Papildināt ar 56.1 punktu šādā redakcijā:

"56.1 Ja projekta iesniedzējs ir centralizētās siltumapgādes pakalpojuma sniedzējs atbilstoši šo noteikumu 12.1 punktam, tas pilnvarojuma periodā un vismaz 10 gadus pēc pilnvarojuma perioda beigām saglabā pieejamu visu nepieciešamo informāciju par projektu un sniegto kompensāciju.".

1. Papildināt ar 56.2 punktu šādā redakcijā:

"56.2 Ja projekta iesniedzējs ir centralizētās siltumapgādes pakalpojuma sniedzējs atbilstoši šo noteikumu 12.1 punktam, sadarbības iestāde un atbildīgā iestāde nodrošina informācijas glabāšanu un pieejamību 10 gadus, skaitot no pēdējās atbalsta piešķiršanas dienas."

1. Izteikt 57. punktu šādā redakcijā:

"57. Ja finansējumu sniedz saskaņā ar Komisijas regulas Nr. 651/2014 38. vai 46. pantu, sadarbības iestāde nodrošina informācijas publicēšanu atbilstoši Komisijas regulas Nr. 651/2014 9. panta 1. un 4. punktam.".

1. Izteikt 61. punktu šādā redakcijā:

"61. Ja atbalsts specifiskā atbalsta un atlases kārtas ietvaros tiek piešķirts saskaņā ar Komisijas regulas Nr. 651/2014 46. pantu, pārvades un sadales sistēmā veikto investīciju atbilstības uzraudzību Komisijas regulas Nr. 651/2014 46. panta 6. punkta nosacījumiem vienu reizi projekta dzīves cikla beigās nodrošina sadarbības iestāde.".

1. Papildināt ar VII. nodaļu šādā redakcijā:

"VII. Noslēguma jautājums

62. Ja finansējuma saņēmējs ir centralizētās siltumapgādes pakalpojuma sniedzējs atbilstoši šo noteikumu 12.1 punktam, tas var lūgt sadarbības iestādei pārkvalificēt atlases kārtas ietvaros sniegto valsts atbalsta shēmu līdz 2018. gada 31. decembrim.".

**Ministru prezidents M. Kučinskis**

**Ministru prezidenta biedrs, Edgars Rinkēvičs**

**Ekonomikas ministra vietā**

**Ārlietu ministrs**

**Iesniedzējs:**

**Ministru prezidenta biedrs, Edgars Rinkēvičs**

**Ekonomikas ministra vietā**

**Ārlietu ministrs**

**Vīza: Valsts sekretārs Ē. Eglītis**